Bravo

„Bravo“ (stilizuotai – BRAVO) – didžiausias pagal tiražą žurnalas paaugliams vokiečių kalba kalbančiose šalyse. Pirmasis leidimas išėjo 1956 m.

Be Vokietijos, žurnalas taip pat platinamas (platintas) Lenkijoje, Portugalijoje, Serbijoje, Ispanijoje, Rumunijoje, Vengrijoje, Bulgarijoje ir Rusijoje vietos kalbomis.

 Istorija 
„Bravo“ įsteigė redaktorius Peter Boenisch. Pirmasis žurnalo leidimas išėjo 1956 m. rugpjūčio 26 d. 30 tūkst. kopijų tiražu ir kainavo 50 pfenigų (apie €1,11 2009 m. kursu). Ant tuometinio viršelio puikavosi Marilyn Monroe portretas.

1968 m. „Pabel Moewig“, „Bauer Verlagsgruppe“ antrinė įmonė, pradėjo žurnalą leisti kas savaitę. Leidyba vykdyta Hamburge, tačiau redakcija išliko įsikūrusi Miunchene.

XX a. 8-ajame dešimtmetyje parduotų žurnalo kopijų skaičius perkopė milijoną. Apie 1996 m. kiekvienas numeris vis dar galėjo pasigirti 1,4 mln. tiražu.Märkische Oderzeitung – Journal, 26./27. 2006 m. rugpjūtis, S. 4 1999 m. tiražas smuktelėjo iki 825 000 kopijų, o vėliau ėmė staigiai kristi žemyn.

2017 m. vasarį nutraukta leidyba Ispanijoje, paskutinis išėjęs numeris buvo 552.

 Išnašos 

 Nuorodos 
 www.bravo.de – Bravo internetinis portalas (nepriklausomas nuo žurnalo redakcijos personalo)
 www.bravo-archiv.de – Bravo skaitmeninis archyvas (nuo 1956 m.)

Kategorija:Vokietijos žurnalai